RETTENS BEMÆRKNINGER

INDLEDNING

1. Denne årsberetning indeholder vores vurdering af de europæiske udviklingsfonde (EUF). De centrale oplysninger om de reviderede aktiviteter og om udgifterne i 2015 gives i figur 1 .

Figur 1 — De europæiske udviklingsfonde — Centrale oplysninger 2015 (millioner euro) Aktionsudgifter i alt (projekter) 2 337 Aktionsudgifter i alt (budgetstøtte) 763 Administrationsudgifter i alt (63) 110 Betalinger i alt 3 210 - forskud -1 727 + afregninger af forskud 1 661 Revideret population 3 144 Specifikke forpligtelser i alt (64) 4 008 Samlede forpligtelser i alt (64) 5 034

RETTENS BEMÆRKNINGER

Kort beskrivelse af de europæiske udviklingsfonde

2. EUF har siden 1958 været hovedinstrumentet for Den Europæiske Unions bistand til udviklingssamarbejde med staterne i Afrika, Vestindien og Stillehavet (AVS-staterne) og de oversøiske lande og territorier (OLT). Partnerskabsaftalen, der blev undertegnet i Cotonou den 23. juni 2000 for en periode af 20 år (»Cotonouaftalen«), er den nuværende ramme for Den Europæiske Unions forbindelser med AVS-staterne og OLT. Den er navnlig koncentreret om at mindske og med tiden udrydde fattigdom.

3. EUF'erne har en særlig karakter: a) De finansieres af medlemsstaterne efter fordelingsnøgler (1), der er fastsat i en intern aftale mellem medlemsstaternes regeringer, forsamlet i Rådet, og som afviger fra fordelingsnøglerne vedrørende EU's almindelige budget b) de forvaltes af Kommissionen uden for EU's almindelige budget og af Den Europæiske Investeringsbank (EIB) c) på grund af EUF'ernes mellemstatslige karakter spiller Europa-Parlamentet en mere begrænset rolle i forbindelse med deres funktionsmåde, end det spiller i forbindelse med de udviklingssamarbejdsinstrumenter, der finansieres af EU's almindelige budget: Navnlig er det ikke involveret i fastsættelsen og tildelingen af EUF-midlerne. Europa-Parlamentet er dog dechargemyndighed undtagen for så vidt angår investeringsfaciliteten, der forvaltes af EIB (2) (3).

RETTENS BEMÆRKNINGER KOMMISSIONENS SVAR

4. Hver enkelt EUF er underlagt sin egen finansforordning. Vi har ved flere lejligheder antydet, at en enkelt finansforordning gældende for alle nuværende og fremtidige EUF'er ville sikre kontinuitet uden risiko for at afbryde gennemførelsen af EUF'erne, og forenkle forvaltningen (4). 4. Kommissionen har forsøgt at forenkle finansforordningen og bringe den i overensstemmelse med finansforordningen vedrørende det almindelige budget for at sikre tjenestens kontinuitet.

5. EUF'ernes finansforordninger er gradvis blevet afstemt efter den almindelige finansforordning (5), men der er fortsat væsentlige forskelle. Én af de vigtigste forskelle er, at princippet om etårighed ikke gælder for EUF'erne: EUF-aftalerne indgås normalt for en forpligtelsesperiode på fem til syv år, og der kan afholdes betalinger over en meget længere periode. I 2015 blev der afholdt udgifter under fire EUF'er samtidig, og der blev stadig afholdt betalinger under den 8. EUF, der startede i 1995.

6. EUF'erne forvaltes næsten udelukkende af Kommissionens Generaldirektorat for Internationalt Samarbejde og Udvikling (GD DEVCO) (6), som også forvalter en bred vifte af udgifter afholdt over EU's budget (7).

7. EUF-interventionerne gennemføres i form af projekter og budgetstøtte (8) under fire hovedordninger. I 2015 blev 42 % af betalingerne afholdt ved direkte forvaltning: 24 % af de samlede betalinger vedrørte budgetstøtte. De resterende 58 % blev afholdt ved indirekte forvaltning: 31 % gennem internationale organisationer, 24 % gennem tredjelande og 3 % gennem nationale organer i EU-medlemsstaterne (9).

8. De udgifter, denne beretning omhandler, afholdes under en bred vifte af bistandsordninger, der gennemføres i 79 lande. Bestemmelserne og procedurerne, inklusive dem, der gælder for udbud og indgåelse af kontrakter, er ofte komplekse. Det at der ikke findes en selvstændig, brugervenlig finansforordning for 11. EUF øger denne kompleksitet væsentligt (10). 8. Den 11. EUF er underlagt sin egen finansforordning (EU) 2015/323, der blev vedtaget af Rådet den 2. marts 2015. Den virkelige forenkling følger af tilpasningen til finansforordningen vedrørende det almindelige budget, som er tilvejebragt gennem gennemsigtige og klare referencer hertil og til gennemførelsesbestemmelserne. På denne måde sikrer finansforordningen for 11. EUF, at de gældende finansielle procedurer er konsekvente, og at arbejdsgangen er mere effektiv, og den gør det samtidig muligt at reducere antallet af risici og fejl. Reglerne og modellerne for udbud og indgåelse af kontrakter for både det almindelige budget og EUF, der er samlet i den praktiske vejledning om udbud og tilskud, som er udarbejdet af EuropeAid, er bredt anerkendt af de europæiske kontrahenters forskellige sammenslutninger.

Udgiftsområder, hvor der er mindre risiko for fejl

9. På to områder gør finansieringens og betalingsbetingelsernes art imidlertid, at der er mindre risiko for, at transaktionerne er behæftet med fejl. Disse områder er budgetstøtte (11) og anvendelsen af den såkaldte »teoretiske tilgang« i multidonorforanstaltninger, der gennemføres af internationale organisationer (12).

Budgetstøtte

10. Budgetstøtte bidrager til en stats almindelige budget eller dens budget for en specifik politik eller et specifikt mål. Vi undersøgte, om Kommissionen havde overholdt de specifikke betingelser for at afholde budgetstøttebetalinger til det enkelte partnerland, og efterprøvede, at de generelle støtteberettigelsesbetingelser (f.eks. tilfredsstillende fremskridt i forvaltningen af de offentlige finanser) var blevet opfyldt.

11. De retlige bestemmelser giver imidlertid brede fortolkningsmuligheder, og Kommissionen har et betydeligt spillerum, når den skal afgøre, om disse generelle betingelser er opfyldt. Vores revision med hensyn til formel rigtighed kan ikke gå ud over det stade, hvor støtten udbetales til partnerlandet. De overførte midler integreres derefter i modtagerlandets budgetmidler. Svagheder i modtagerlandets finansielle forvaltning, som fører til misbrug på nationalt niveau, vil ikke blive betragtet som fejl i forbindelse med vores revision med hensyn til formel rigtighed.

RETTENS BEMÆRKNINGER

Den teoretiske tilgang

12. Når EUF-støtten er underlagt særlige krav med hensyn til omkostningernes støtteberettigelse, undersøger vi, om disse krav er overholdt. Når Kommissionens bidrag til multidonorprojekter sammenlægges med andre donorers bidrag og ikke øremærkes til specifikke identificerbare udgiftsposter, går Kommissionen ud fra, at EU's støtteberettigelsesregler er overholdt, såfremt det samlede beløb omfatter tilstrækkelige støtteberettigede udgifter til at dække EU-bidraget. Sådan som Kommissionen anvender denne tilgang, begrænser den revisorernes arbejde, hvis der er betydelige bidrag fra andre donorer, som Kommissionen så betragter som tilstrækkelige til at dække alle de ikke-støtteberettigede udgifter, vi eventuelt har konstateret.

KAPITEL I — GENNEMFØRELSEN AF 8., 9., 10. OG 11. EUF

Finansiel gennemførelse

13. 8. EUF (1995-2000) andrager 12 840 millioner euro, 9. EUF (2000-2007) 13 800 millioner euro, og 10. EUF (2008-2013) 22 682 millioner euro.

14. Den interne aftale om oprettelse af 11. EUF (13) trådte i kraft den 1. marts 2015, efter at alle EU-medlemsstaterne havde ratificeret den. 11. EUF er på i alt 30 506 millioner euro (14), hvoraf 29 089 millioner euro tildeles AVS-staterne og 364,5 millioner euro OLT'erne. Disse beløb inkluderer henholdsvis 1 134 millioner euro og 5 millioner euro til investeringsfaciliteten, som EIB forvalter, navnlig i form af tilskud til finansiering af rentegodtgørelser og projektrelateret faglig bistand. Endelig er 1 052,5 millioner euro øremærket til Kommissionens udgifter til programmering og gennemførelse af EUF.

15. Figur 2 viser den kumulerede anvendelse af EUF's midler i 2015.

Figur 2 — Anvendelse af EUF's midler pr. 31. december 2015 (millioner euro) Stillingen pr. udgangen af 2014 Budgetgennemførelse i regnskabsåret 2015 (nettobeløb) (70) Stillingen pr. udgangen af 2015 Samlet beløb Udnyttelsesgrad (66) 8. EUF (67) 9. EUF (67) 10. EUF 11. EUF Samlet beløb 8. EUF 9. EUF 10. EUF 11. EUF Samlet beløb Udnyttelsesgrad (66) A — MIDLER (65) 49 100 - 6 - 109 56 27 839 27 780 10 412 15 630 21 384 29 455 76 880 B — UDNYTTELSE 1. Samlede forpligtelser (68) 48 573 98,9 % - 12 - 170 - 156 5 372 5 034 10 404 15 533 21 137 6 533 53 607 69,7 % 2. Specifikke forpligtelser (69) 44 790 91,2 % - 16 - 52 783 3 293 4 008 10 385 15 355 19 035 4 023 48 797 63,5 % 3. Betalinger 38 900 79,2 % - 3 43 2 024 1 024 3 088 10 376 14 985 15 009 1 619 41 989 54,6 % C — Uindfriede forpligtelser (B1-B3) 9 673 19,7 % 28 548 6 128 4 914 11 618 15,1 % D — Disponibelt beløb (A-B1) 527 1,1 % 8 97 247 22 922 23 273 30,3 %

RETTENS BEMÆRKNINGER KOMMISSIONENS SVAR

16. De samlede nettoforpligtelser, der blev indgået i 2015 (5 034 millioner euro), lå på et historisk højt niveau (15). Det skyldtes, at 11. EUF trådte i kraft, hvilket øgede de ressourcer, der var til rådighed til forpligtelser, med 27 839 millioner euro. Ikrafttrædelsen af 11. EUF indvirkede også på gennemførelsesgraden for uindfriede forpligtelser, som faldt fra 98,9 % til 69,7 % for finansieringsafgørelser (samlede forpligtelser) og fra 91,2 % til 63,5 % for specifikke forpligtelser.

17. På hele sit ansvarsområde (16) fortsatte GD DEVCO sine bestræbelser på at nedbringe gamle forfinansieringer og gamle uindfriede forpligtelser (17) og reducere antallet af åbne udløbne kontrakter (18). De fastsatte mål for 2015 for reduktion af gamle forfinansieringer og uindfriede forpligtelser blev langt overskredet (19). Men mens det fastsatte mål for 2015 med hensyn til de udløbne kontrakters andel af det samlede antal kontrakter næsten blev nået for GD DEVCO's samlede portefølje (20), var EUF'ernes fremskridt mindre tilfredsstillende (21). 17. De centrale problemer, der forhindrer, at udløbne kontrakter for EUF kan afsluttes, er som følger: Inddrivelsesordrer, der ikke er indbetalt, retssager og igangværende revisionsprocesser. Selv om disse aspekter ikke fuldstændig er under Kommissionens kontrol, vil den fortsætte sine bestræbelser på at fremskynde afslutningen af udløbne kontrakter.

KAPITEL II — RETTENS REVISIONSERKLÆRING OM EUF

Rettens revisionserklæring om 8., 9., 10. og 11. EUF til Europa-Parlamentet og Rådet — Den uafhængige revisors beretning

I — I overensstemmelse med artikel 287 i traktaten om Den Europæiske Unions funktionsmåde (TEUF) og artikel 49 i finansforordningen for den 11. EUF, som også finder anvendelse på tidligere EUF, har vi: a) revideret årsregnskabet for 8., 9., 10. og 11. Europæiske Udviklingsfond, som blev godkendt af Kommissionen den 15. juli 2016, og som omfatter balancen, resultatopgørelsen, pengestrømsanalysen, opgørelsen over bevægelser i nettoaktiver og oversigten over de europæiske udviklingsfondes fordringer samt beretningen om den finansielle gennemførelse for det regnskabsår, der afsluttedes pr. 31. december 2015, og b) efterprøvet lovligheden og den formelle rigtighed af de transaktioner, der ligger til grund for regnskabet, inden for den retlige ramme, der gælder for EUF, for så vidt angår den del af fondenes midler, som Kommissionen står for den økonomiske forvaltning af (22).

Ledelsens ansvar

II — Ifølge artikel 310-325 i TEUF og de gældende finansforordninger (23) har ledelsen ansvaret for at udarbejde og aflægge et årsregnskab for EUF'erne på grundlag af de internationalt anerkendte regnskabsstandarder, der anvendes i den offentlige sektor (24), samt for lovligheden og den formelle rigtighed af de transaktioner, der ligger til grund for dette regnskab. Dette ansvar omfatter udformning, gennemførelse og opretholdelse af en intern kontrol, som sikrer, at der udarbejdes og aflægges et regnskab uden væsentlig fejlinformation, uanset om denne skyldes besvigelser eller fejl. Ledelsen er også ansvarlig for at sikre, at de aktiviteter, finansielle transaktioner og oplysninger, der fremgår af årsregnskabet, er i overensstemmelse med de myndighedsregler, der gælder for dem. Kommissionen bærer det endelige ansvar for lovligheden og den formelle rigtighed af de transaktioner, der ligger til grund for EUF's regnskab (artikel 317 i TEUF).

Revisors ansvar

III — Det er vores ansvar på grundlag af vores revision at afgive en erklæring til Europa-Parlamentet og Rådet om regnskabernes rigtighed og de underliggende transaktioners lovlighed og formelle rigtighed. Vi har revideret regnskaberne i overensstemmelse med IFAC's Internationale Standarder om Revision og etiske regler og INTOSAI's International Standards of Supreme Audit Institutions. Ifølge disse standarder skal vi planlægge og udføre revisionen for at opnå høj grad af sikkerhed for, om EUF's årsregnskab er uden væsentlig fejlinformation, og om de underliggende transaktioner er lovlige og formelt rigtige.

IV — Det indgår i en revision, at der udføres handlinger for at tilvejebringe revisionsbevis vedrørende beløbene og oplysningerne i regnskabet og de underliggende transaktioners lovlighed og formelle rigtighed. Valget af handlinger afhænger af revisors vurdering, herunder en vurdering af risiciene for, at der er væsentlig fejlinformation i regnskabet, og at de underliggende transaktioner i væsentligt omfang ikke opfylder kravene i EUF'ernes retlige ramme, uanset om dette skyldes besvigelser eller fejl. Ved vurderingen af disse risici tager revisor hensyn til den interne kontrol, som skal sikre, at der udarbejdes og aflægges et retvisende regnskab, og til de overvågnings- og kontrolsystemer, der er indført for at sikre, at de underliggende transaktioner er lovlige og formelt rigtige, med henblik på at udforme revisionshandlinger, som er passende efter omstændighederne, men ikke med henblik på at afgive erklæring om den interne kontrols effektivitet. En revision omfatter også en vurdering af, om de anvendte regnskabspraksis er hensigtsmæssige, og om de foretagne regnskabsmæssige skøn er rimelige, samt en vurdering af den samlede præsentation af regnskabet.

V — Vi mener, at det tilvejebragte revisionsbevis er tilstrækkeligt og egnet som grundlag for vores erklæringer.

Regnskabernes rigtighed

Erklæring om regnskabernes rigtighed

VI — Det er vores opfattelse, at 8., 9., 10 og 11. EUF's årsregnskab for det regnskabsår, der afsluttedes den 31. december 2015, i alt væsentligt giver et retvisende billede af den finansielle stilling pr. 31. december 2015 samt af resultaterne af EUF'ernes transaktioner og pengestrømme og af bevægelserne i nettoaktiver i det afsluttede regnskabsår, i overensstemmelse med EUF-finansforordningen og med regnskabsreglerne, der er baseret på de internationalt anerkendte regnskabsstandarder, der anvendes i den offentlige sektor.

Lovligheden og den formelle rigtighed af de transaktioner, der ligger til grund for regnskabet

Indtægter

Erklæring om lovligheden og den formelle rigtighed af de indtægter, der ligger til grund for regnskabet

VII — Det er vores opfattelse, at de indtægter, der ligger til grund for regnskabet for det regnskabsår, der afsluttedes den 31. december 2015, i alt væsentligt er lovlige og formelt rigtige.

Betalinger

Grundlag for en afkræftende erklæring om lovligheden og den formelle rigtighed af de betalinger, der ligger til grund for regnskabet

VIII — Vi anslår, at den mest sandsynlige fejlforekomst i 8., 9., 10. og 11. EUF's udgiftstransaktioner er 3,8 %.

Afkræftende erklæring om lovligheden og den formelle rigtighed af de betalinger, der ligger til grund for regnskabet

IX — På grund af væsentligheden af de forhold, der er beskrevet i punktet Grundlag for en afkræftende erklæring om lovligheden og den formelle rigtighed af de betalinger, der ligger til grund for regnskabet, er det vores opfattelse, at de betalinger, der ligger til grund for regnskabet for det regnskabsår, der afsluttedes den 31. december 2015, er væsentlig fejlbehæftede.

14. juli 2016

Vítor Manuel da SILVA CALDEIRA

Formand

Den Europæiske Revisionsret

12, rue Alcide de Gasperi, 1615 Luxembourg, LUXEMBOURG

RETTENS BEMÆRKNINGER

Oplysninger til underbygning af revisionserklæringen

Revisionens omfang og revisionsmetoden

18. De centrale elementer i vores revisionstilgang og -metode beskrives i bilag 1.1 til kapitel 1 i Revisionsrettens årsberetning om budgetgennemførelsen i regnskabsåret 2015. Med hensyn til revisionen vedrørende EUF skal følgende specifikke forhold bemærkes:

19. Vores bemærkninger om EUF-regnskabernes rigtighed vedrører årsregnskabet (25) for 8., 9., 10. og 11. EUF (26), som Kommissionen har godkendt i overensstemmelse med EUF's finansforordning (27). Vi modtog disse dokumenter sammen med regnskabsførerens forvaltningserklæring den 18. juli 2016. Vi testede beløbene og oplysningerne og vurderede de anvendte regnskabsprincipper, væsentlige skøn foretaget af ledelsen og den samlede præsentation af regnskabet.

20. Med hensyn til revisionen vedrørende transaktionernes formelle rigtighed skal følgende specifikke forhold bemærkes:

a) vi gennemgik alle bidrag fra medlemsstaterne og en stikprøve af andre typer af indtægtstransaktioner

b) vi gennemgik en stikprøve på 140 transaktioner. Stikprøven er udformet på en måde, som skal sikre, at den er repræsentativ for alle EUF's betalinger. Den bestod af 104 betalinger anvist af 19 EU-delegationer (28) og 36 betalinger godkendt af Kommissionens hovedkvarter (29). Når der blev konstateret fejl, blev de relevante kontrolsystemer analyseret for at identificere de specifikke systemsvagheder, der var tale om

c) vi vurderede systemerne i GD DEVCO og i EU-delegationerne og gennemgik blandt andet: i) forudgående kontroller udført af ansatte i Kommissionen, eksterne revisorer eller tilsynsførende, før der blev afholdt betaling, og ii) overvågning og tilsyn, navnlig opfølgningen på eksterne revisioner, kontrolbesøg, overvågningsbesøg og GD DEVCO's undersøgelser af restfejlfrekvensen i perioden 2012-2015

RETTENS BEMÆRKNINGER KOMMISSIONENS SVAR

d) vi gennemgik den årlige aktivitetsrapport fra generaldirektøren for GD DEVCO og

e) vi fulgte op på vores tidligere anbefalinger.

21. Som anført i punkt 6 implementerer GD DEVCO de fleste af de instrumenter for ekstern bistand, der finansieres over det almindelige budget og EUF. Vores bemærkninger både om systemerne og om pålideligheden af den årlige aktivitetsrapport og generaldirektørens erklæring for 2015 vedrører hele GD DEVCO's ansvarsområde.

Regnskabets rigtighed

22. I forlængelse af vores bemærkning i årsberetningen for 2014 (30) har Kommissionen i forbindelse med cut off-proceduren medtaget budgetstøttekontrakter i vurderingen af skyldige omkostninger for 2015.

23. Kommissionen traf også foranstaltninger til at adressere de forhold, som var rejst i årsberetningerne for 2013 og 2014 (31) om inddrivelse af påløbne renter på forfinansieringsbeløb. For så vidt angår påløbne renter på forfinansieringsbeløb på over 750 000 euro har Kommissionen etableret en vurderingsmetode, der er baseret på gennemsnitlige rentesatser og anmodninger om bekræftelse til en stikprøve af delegationer. For så vidt angår påløbne renter på forfinansieringsbeløb på mellem 250 000 og 750 000 euro, blev det IT-værktøj, der blev udviklet ved udgangen af 2014, taget i brug, hvilket gjorde det muligt for Kommissionen korrekt at registrere 2,5 millioner euro i optjente renter i regnskabet for 2015.

24. Vi gennemgik en stikprøve på ti indtægtsordrer på 17,7 millioner euro, der var registreret som driftsindtægter — inddrivelse af udgifter (i alt 35,9 millioner euro). I tre tilfælde var uudnyttede forfinansieringsbeløb på i alt 9,6 millioner euro fejlagtigt blevet registreret som driftsindtægter, og derved var regnskabsårets økonomiske resultat sat for højt i det foreløbige årsregnskab. Selv om disse tre tilfælde blev korrigeret af Kommissionen i det endelige regnskab, er det sandsynligt, at der kunne være forekommet lignende fejl i andre indtægtsordrer på grund af den systemiske karakter (32) af dette forhold (33). 24. I to af de tre sager, som Revisionsretten påpegede, var der et forfinansieringsbeløb til rådighed på tidspunktet for inddrivelsen. Disse fejl er blevet rettet, hvilket afspejles i det endelige regnskab (til en samlet fejlværdi på 2,1 mio. EUR). I det resterende tilfælde (7,5 mio. EUR) var det ikke muligt at registrere et fald i forfinansieringen i 2015, da der ikke var noget forfinansieringsbeløb til rådighed på tidspunktet for inddrivelsen. Kommissionen vil træffe de nødvendige foranstaltninger for at forebygge, afsløre og rette sådanne fejl i fremtiden.

RETTENS BEMÆRKNINGER

Transaktionernes formelle rigtighed

Indtægter

25. Udgiftstransaktionerne er ikke væsentlig fejlbehæftede.

Betalinger

26. Resultaterne af testen af betalingstransaktioner er sammenfattet i bilag 1 . Af de 140 betalingstransaktioner, vi undersøgte, var 35 (25 %) behæftet med fejl. På grundlag af de 28 fejl, vi har kvantificeret, anslår vi, at fejlforekomsten er 3,8 % (34).

27. Holdes de 15 budgetstøttetransaktioner og de 17 transaktioner, hvor den teoretiske tilgang anvendes, jf. punkt 9-12, ude af den reviderede stikprøve, er den anslåede fejlforekomst 5,8 % (35).

28. Figur 3 viser, hvor meget de forskellige fejltyper bidrog til vores skøn vedrørende fejlforekomsten for 2015. Fejl vedrørende manglende bilag og manglende overholdelse af procedurerne for offentlige indkøb tegner sig for 70 % af den anslåede fejlforekomst.

Figur 3 — Oversigt over den anslåede fejlforekomst Kilde: Den Europæiske Revisionsret.

RETTENS BEMÆRKNINGER

Projekter

29. Af de 125 betalingstransaktioner, vi reviderede, var 35 (28 %) behæftet med fejl. 16 af de 28 (80 %) betalingstransaktioner, der var behæftet med kvantificerbare fejl, var endelige transaktioner, hvor beløbene var blevet anvist til betaling, efter at alle de forudgående kontroller var blevet udført.

30. Som i de seneste år (36) begik Kommissionen og dens gennemførelsespartnere flere fejl i transaktioner med relation til programoverslag, tilskud og bidragsaftaler med internationale organisationer end i transaktioner med relation til andre former for bistand. 25 af de 71 (35 %) reviderede transaktioner af denne type var behæftet med kvantificerbare fejl, som tegnede sig for 79 % af den anslåede fejlforekomst.

RETTENS BEMÆRKNINGER KOMMISSIONENS SVAR

31. De vigtigste typer af kvantificerbare fejl var:

a) vigtige bilag manglede (13 transaktioner) (37)

b) støttemodtagerens manglende overholdelse af reglerne for offentlige indkøb (syv transaktioner)

c) ikke-støtteberettigede udgifter, f.eks. udgifter vedrørende aktiviteter, som ikke var omfattet af kontrakten (syv transaktioner), ikke-støtteberettiget moms (to transaktioner), udgifter, der var påløbet uden for gennemførelsesperioden (to transaktioner), og indirekte omkostninger, som var anmeldt som direkte omkostninger (én transaktion)

d) udgifter, som støttemodtagerne ikke havde afholdt (syv transaktioner)

e) ukorrekt beregning af udgifter (fire transaktioner).

Figur 4 — Eksempler på kvantificerbare fejl i projekttransaktioner Tekstboks 4 — Vigtige bilag manglede

Vigtige bilag manglede Vi gennemgik en afregning af udgifter påløbet under programmet for støtte til institutionel udvikling af indenrigsministeriet, som blev gennemført af et nationalt udviklingsorgan i Mozambique. Vi testede 10 udgiftsposter. For fire af dem, som vedrørte levering af laboratorie-, IT- og kontorudstyr til i alt 874 309 euro, blev den nødvendige dokumentation for udgifterne (f.eks. bevis for varelevering, oprindelsescertifikater eller udbudsdokumenter) ikke fremlagt. Vigtige bilag manglede En af de korrigerende foranstaltninger, som Kommissionen har planlagt, er medtagelsen af de stikprøveudvalgte kontrakter i revisionsplanen for 2016, der blev besluttet inden Rettens besøg. Hertil kommer, at inddrivelsesproceduren er indledt for det fulde beløb, som Retten har fundet ikke-støtteberettiget.

Støttemodtagerens manglende overholdelse af reglerne for offentlige indkøb Vi gennemgik den endelige betaling på 427 956 euro under en kontrakt om levering af laboratorieudstyr til test af landbrugsprodukter i Etiopien. I henhold til EU's indkøbsregler skulle kontrakten være tildelt efter afholdelse af et åbent internationalt udbud. I stedet blev kontrakten tildelt direkte til et konsulentfirma uden nogen form for konkurrencebaseret udbud. Dette var ikke berettiget. Hertil kommer, at firmaet ikke var en godkendt forhandler af det indkøbte udstyr, men kun optrådte som mellemled og indkøbte udstyret fra en godkendt forhandler. Det forhold, at man uden begrundelse undlod at gennemføre et konkurrencebaseret udbud, var i strid med princippet om ligebehandling og begrænsede konkurrencen. Støttemodtagerens manglende overholdelse af reglerne for offentlige indkøb Kommissionen er i færd med at gennemføre de relevante korrigerende foranstaltninger, dvs. at inddrivelsesproceduren er indledt for det fulde beløb, som Retten fandt ikke-støtteberettiget. Desuden iværksatte Kommissionen en ekstern kontrol af udgifter i forbindelse med alle de programoverslag, der forvaltes af kontrahenten, i afventning af de endelige rapporter for at fastslå det fulde skyldige beløb.

Ikke-støtteberettigede udgifter Retten undersøgte afregningen af udgifter på 76 609 euro under programmet »Facilité de Coopération Technique« i Den Demokratiske Republik Congo. En post vedrørte udvidelsesarbejder på en bygning, der ikke var omfattet af programmet. Desuden blev arbejdet udført mellem august og december 2013, dvs. uden for gennemførelsesperioden, som gik fra december 2013 til marts 2015. Ikke-støtteberettigede udgifter Kommissionen undersøger, hvordan der skal følges op på dette.

Udgifter, som støttemodtageren ikke havde afholdt Vi undersøgte en afregning af forfinansiering under programmet for fremskyndelse af opfyldelsen af milleniumudviklingsmål 1c (38), som blev gennemført i Mozambique. Den internationale organisation, der gennemførte programmet, anførte korrekt i regnskabet, at der var afholdt 3 651 772 euro i faktiske omkostninger, og at yderligere 1 362 182 euro repræsenterede retlige forpligtelser (endnu ikke afholdte udgifter). GD DEVCO godkendte fejlagtigt det samlede beløb på 5 013 954 euro som støtteberettigede faktiske omkostninger. Udgifter, som støttemodtageren ikke havde afholdt Kommissionen vil træffe de relevante korrigerende foranstaltninger ved at trække de fulde beløb, som Retten har fundet ikke-støtteberettigede, fra de næste betalinger.

32. For så vidt angår ni tilfælde af kvantificerbare fejl, havde Kommissionen fra sine systemer tilstrækkelige oplysninger (39) til at forebygge, afsløre og korrigere fejlene, før den godkendte udgifterne. Hvis alle disse oplysninger var blevet brugt til at korrigere fejl, ville den anslåede fejlforekomst have været 1,7 procentpoint lavere (40).

33. Derudover havde 12 transaktioner, der var behæftet med kvantificerbare fejl (41), været genstand for revision eller udgiftskontrol. Oplysningerne i revisions- eller kontrolrapporterne om det faktisk udførte arbejde gjorde det ikke muligt for os at vurdere, om fejlene kunne være opdaget og korrigeret ved hjælp af disse forudgående kontroller.

34. De ikke-kvantificerbare fejl vedrørte anmeldelse af anslåede i stedet for faktiske omkostninger (tre transaktioner), mangler i de fulgte procedurer for offentlige indkøb (to transaktioner) utilstrækkelig dokumentation (én transaktion) og udgifter, som ikke var omfattet af kontrakten (én transaktion).

Budgetstøtte

35. De 15 undersøgte budgetstøttetransaktioner var ikke behæftet med fejl med hensyn til formel rigtighed.

RETTENS BEMÆRKNINGER

Gennemgang af de årlige aktivitetsrapporter og andre elementer i de interne kontrolsystemer

36. I maj 2013 vedtog GD DEVCO en handlingsplan med henblik på at afhjælpe svagheder i anvendelsen af generaldirektoratets eget kontrolsystem (42). Vi gennemgik de fremskridt, der var nået med at gennemføre handlingsplanen, og indsamlede bevis, der pr. udgangen af 2015 viste, at 19 aktioner var blevet gennemført fuldt ud, og at fire stadig var i gang.

37. I juli 2015 vedtog GD DEVCO en ny handlingsplan, efter at generaldirektøren i den årlige aktivitetsrapport for 2014 for tredje år i træk havde udtrykt et forbehold. Den nye handlingsplan indeholder specifikke foranstaltninger, der er rettet mod højrisikoområder: indirekte forvaltning ved internationale organisationer og direkte forvaltning gennem tilskud. Fremskridtene med hensyn til at gennemføre den nye handlingsplan vil blive vurderet i næste års årsberetning.

38. Som i de seneste år tyder den fejlfrekvens, som Retten konstaterede, og hvori der også indgik fejl, der indvirker på de endelige betalingsanmodninger, som havde været genstand for forudgående ekstern revision og udgiftskontrol, på, at der er svagheder ved denne kontrol.

39. I vores seneste årsberetning rapporterede vi om de foranstaltninger, GD DEVCO allerede havde iværksat for at forbedre kvaliteten af disse revisioner og kontroller (43). I februar 2016 indførte GD DEVCO et kvalitetsskema (44) til vurdering af kontrollernes pålidelighed. Dette redskab vil blive obligatorisk for de revisioner og kontroller, GD DEVCO indgår aftale om efter den 1. januar 2016. Det er imidlertid endnu ikke velegnet til brug for revisioner og udgiftskontroller, der udføres af lokale revisionsfirmaer, som er ansat direkte af støttemodtagerne (45), hvor risikoen for utilstrækkelig kvalitet vurderes at være højere. Desuden indeholder revisions- og kontrolrapporterne ikke tilstrækkelige oplysninger om det faktisk udførte arbejde til, at kvalitetsskemaet kan udnyttes effektivt.

RETTENS BEMÆRKNINGER KOMMISSIONENS SVAR

40. GD DEVCO har også udviklet en ny revisionsapplikation, som blev taget i brug i andet halvår af 2015, og som vil kunne forbedre overvågningen og opfølgningen af resultaterne af de revisioner og kontroller, som GD DEVCO har indgået aftale om. Ligesom kvalitetsskemaet omfatter den nye applikation ikke revisioner og kontroller, som støttemodtagerne har indgået aftale om direkte, og for hvilke det nuværende kontrolsystem ikke gør det muligt for GD DEVCO at indhente pålidelige oplysninger om de samlede omkostninger og resultater.

41. På områderne dokumenthåndtering og indkøb har GD DEVCO indført en række foranstaltninger med henblik på at forbedre situationen for både Kommissionen og støttemodtagere (46). Manglende bilag og manglende overholdelse af procedurerne for offentlige indkøb er imidlertid stadig de vigtigste medvirkende faktorer til den anslåede fejlforekomst.

2015-undersøgelsen af restfejlfrekvensen

42. I 2015 udførte GD DEVCO sin fjerde undersøgelse af restfejlfrekvensen for at vurdere omfanget af fejl, som forvaltningens kontroller til forebyggelse, afsløring og korrektion af fejl ikke har kunnet forhindre. 42. GD DEVCO vil ligeledes anvende et kvalitetssikringssystem i forbindelse med den udgiftskontrol, som modtagerne har indgået direkte kontrakter om.. Men da mangler i systemet delvis er forbundet med mangler i kommissoriet for typer af kontrakter, vil GD DEVCO først revidere dette kommissorium. Ud over indførelsen af de skærpede kvalitetskrav vil revisionen af kommissoriet ligeledes omfatte et klarere fokus på nyttige resultater med henblik på sikkerhedsmæssige formål.

43. Undersøgelsen omfattede en gennemgang af en repræsentativ stikprøve af transaktioner vedrørende kontrakter, der blev opfyldt mellem september 2014 og august 2015. Resultaterne af den præsenteres i den årlige aktivitetsrapport (47). I undersøgelsen anslås det, at restfejlfrekvensen er 2,20 %, dvs. over den væsentlighedstærskel på 2 %, som Kommissionen har fastsat. I forlængelse af en anbefaling i vores årsberetning for 2013 (48) oplyses der i den årlige aktivitetsrapport om omfanget af undersøgelsen af restfejlfrekvensen og dens begrænsninger i forhold til en revisionsopgave (49). 43. Kommissionen overvejer denne mulighed. I betragtning af det betragtelige beløb, der er blevet brugt på udgiftskontrol, de begrænsede muligheder for opfølgning og investeringen i de ressourcer, der er nødvendige for overvågningen heraf, vil GD DEVCO dog indledningsvist vurdere omkostningerne og fordelene ved at inkludere dette i den nye revisionsapplikation.

44. De hovedtyper af fejl, der blev konstateret i undersøgelsen, er: a) mangel på tilfredsstillende dokumentation for støtteberettigelse fra modtagerorganisationerne (35 % af restfejlfrekvensen) b) ikke-støtteberettigede udgifter (25 % af restfejlfrekvensen) afholdt af støttemodtagere, som ikke er internationale organisationer c) fejl, som anslås (20 % af restfejlfrekvensen), fordi der ikke foreligger tilstrækkeligt bevis til at efterprøve, om transaktionerne er formelt rigtige d) ikke-støtteberettigede udgifter afholdt af internationale organisationer (15 % af restfejlfrekvensen) e) ikke inddrevne og ikke korrigerede beløb (5 % af restfejlfrekvensen) 44. Kommissionen glæder sig over Rettens anerkendelse af de foranstaltninger, der er sat i værk. De foranstaltninger, der indgår i de reviderede modeller for kontrakter og indkøb vil kun gradvist blive synlige i forbindelse med Rettens revision i overensstemmelse med stigningen i forpligtelserne på basis af disse reviderede modeller i Rettens stikprøver af transaktioner.

45. Som anført i vores beretning sidste år viste vores gennemgang af 2014-undersøgelsen af restfejlfrekvensen, at der kunne ske forbedringer på en række områder (50). Med henblik på 2015-undersøgelsen af restfejlfrekvensen indførte GD DEVCO en række afbødende foranstaltninger. De adresserer samtlige svagheder med undtagelse af den specifikke metode til vurdering af restfejlfrekvensen, som ikke er blevet ændret, og som stadig giver en for bred skønsmargen ved vurderingen af individuelle fejlforekomster.

Gennemgang af den årlige aktivitetsrapport

46. I de seneste tre år (2012-2014) har generaldirektøren fremsat et generelt forbehold vedrørende transaktionernes lovlighed og formelle rigtighed i forbindelse med alle GD DEVCO's aktiviteter. I forlængelse af vores bemærkninger (51) har generaldirektøren udarbejdet en risikodifferentieret revisionserklæring i den årlige aktivitetsrapport for 2015.

47. På grundlag af GD DEVCO's analyse af vore resultater og af undersøgelser af restfejlfrekvensen i 2012-2014 (52) vurderede GD DEVCO to udgiftsområder som højrisikoområder: i) tilskud under direkte forvaltning og ii) indirekte forvaltning ved internationale organisationer. Der blev derfor fremsat et forbehold vedrørende den væsentlige fejlforekomst for disse to områder. Dette er i overensstemmelse med vores bemærkninger i denne og i tidligere årsberetninger (53). Endvidere blev der taget et særligt forbehold med hensyn til fredsfaciliteten for Afrika på grund af de kontrolsvagheder, der blev identificeret af Kommissionens interne revisionstjeneste.

48. For så vidt angår indirekte forvaltning ved modtagerlandene (54) konkluderedes det i GD DEVCO's risikoanalyse for 2012-2014, at der med 95 % sikkerhed var en væsentlig fejlforekomst (55) på dette udgiftsområde. Der blev imidlertid ikke taget et forbehold for 2015, da fejlforekomsten faldt betydeligt i 2015-undersøgelsen af restfejlfrekvensen. Resultaterne af 2015-undersøgelsen af restfejlfrekvensen er ikke desto mindre væsentlig mindre pålidelige (56) end tallene i analysen for perioden 2012-2014. 48. Antallet af prognoser er faldet fra år til år (2012: 43, 2013: 18, 2014: 15, 2015: 10). Puljen af personale, der foretager skøn på kontrahentplan, blev reduceret til to personer, og hver prognose gennemgås på direktør- og partnerniveau for at sikre konsekvens. Denne procedure begrænser bedømmelsesmargenen ved vurderingen af individuelle fejlforekomster.

RETTENS BEMÆRKNINGER

49. Endvidere skelner GD DEVCO's vurdering af indirekte forvaltning ved modtagerlandene — i modsætning til, hvad der er tilfældet ved direkte forvaltning — ikke mellem de to vigtigste områder, der har forskellige udgifts- og kontrolmekanismer og dermed forskellige risikoprofiler: i) tilskud (57) og ii) offentlige kontrakter, der er omfattet af bestemmelserne om offentlige indkøb (58). Eftersom GD DEVCO anser tilskud, der gennemføres direkte, for at være behæftet med en høj risiko, vil det indebære, at der kræves en risikoanalyse af samme omfang i forbindelse med tilskud, der gennemføres indirekte af (udviklings)modtagerlande.

50. GD DEVCO anslog, at det samlede risikobehæftede beløb (59) i relation til de betalinger, der var afholdt i 2015 (5 746 millioner euro), var på 174 millioner euro (3,0 % af betalingerne i 2015). Af dette beløb skønnede GD DEVCO, at 50 millioner euro (29 %) ville blive korrigeret som led i genereldirektoratets kontrol i de efterfølgende år (60). Dette beløb var blevet beregnet som det gennemsnitlige årlige beløb for indtægtsordrer udstedt for fejl og uregelmæssigheder mellem 2009 og 2015. Overslaget ligger imidlertid langt over GD DEVCO's fremtidige korrektionskapacitet, fordi det ikke udelukker i) inddrivelser af forfinansiering og optjente renter, som ikke berører fremtidige korrektioner af godkendte udgifter og ii) annulleringer af tidligere udstedte indtægtsordrer. Det er vanskeligt at anslå omfanget af denne overvurdering for hele perioden 2009-2015 (61).

RETTENS BEMÆRKNINGER KOMMISSIONENS SVAR

KONKLUSION OG ANBEFALINGER

Konklusion for 2015

51. Vi konkluderer, at EUF'ernes regnskaber for det regnskabsår, der afsluttedes den 31. december 2015, i alt væsentligt giver et retvisende billede af EUF'ernes finansielle stilling samt af resultaterne af deres transaktioner, deres pengestrømme og bevægelserne i nettoaktiver i det afsluttede regnskabsår, i overensstemmelse med finansforordningen og de regnskabsregler, som regnskabsføreren har fastlagt. 51. Risikoindekset for indirekte forvaltning i forbindelse med modtagerlande overstiger faktisk de øvrige udgiftsområder, for hvilke der ikke er taget forbehold. Den afveg dog ikke væsentligt fra gennemsnittet, der i 2015 lå meget tæt på væsentlighedstærsklen. I forbindelse med den næste årlige aktivitetsrapport vil der blive foretaget en ny vurdering.

52. Vi konkluderer, at for så vidt angår det regnskabsår, der afsluttedes den 31. december 2015: a) er EUF's indtægter ikke væsentlig fejlbehæftede b) er EUF-betalingstransaktionerne væsentlig fejlbehæftede (jf. punkt 26-35). Testen af transaktioner indikerer en anslået fejlforekomst i populationen på 3,8 % (jf. bilag 1 ). 52. Udformningen af templates for intern kontrol med henblik på definition af kontrolsystemet i den årlige aktivitetsrapport skal finde en balance mellem indberetningskrav og de foreliggende oplysninger. Det er faktisk muligt, at risikoindekset for indirekte tilskud er sammenligneligt med risikoindekset for direkte tilskud, men i betragtning af forskellene mellem kontrakterne i ICT 4 (indirekte forvaltning i forbindelse med modtagerlande) og den relativt begrænsede stikprøve for visse af disse kontrakter kunne Kommissionen ikke gå videre med analysen.

Anbefalinger

53. Bilag 2 viser resultaterne af vores gennemgang af de fremskridt, der er sket med hensyn til at implementere anbefalinger fra tidligere årsberetninger (62). I årsberetningerne for 2012 og 2013 fremsatte vi 12 anbefalinger. GD DEVCO har implementeret 11 af disse anbefalinger fuldt ud, mens én er blevet implementeret i de fleste henseender. 53. Det var kun inddrivelserne af forfinansiering og renter, der blev indkodet med inddrivelsesstatus »fejl« eller »uregelmæssigheder« i beregningen af den korrigerende effekt. Det udgør kun en del af inddrivelsen af forfinansiering og renterne fra 2015. Kommissionen vil træffe de nødvendige foranstaltninger for at udelukke disse inddrivelsesordrer og dem, som er blevet slettet fra beregningen af den korrigerende effekt i fremtiden.

54. På grundlag af denne gennemgang og resultaterne og konklusionerne for 2015 anbefaler vi, at GD DEVCO:

— Anbefaling 1: udvider brugen af kvalitetsskemaet til revisioner og udgiftskontroller, som modtagerne selv har indgået aftale om Kommissionen accepterer anbefalingen. Kommissionen er allerede i færd med at tilpasse kvalitetsskemaet til de særlige forhold, behov og vilkår, der gælder for udgiftskontrollen.

— Anbefaling 2: tilpasser mandatet for revision og udgiftskontrol med henblik på at få alle de relevante oplysninger om det faktisk udførte arbejde, der er nødvendige for at kunne vurdere kvaliteten ved hjælp af det nye kvalitetsskema Kommissionen accepterer anbefalingen. Kommissionen arbejder allerede på dette område.

— Anbefaling 3: vurderer omkostningerne og fordelene forbundet med at forbedre overvågningen af de revisioner og udgiftskontroller, som modtagerne selv har indgået aftale om, ved at inkludere dem i den nye revisionsapplikation Kommissionen accepterer anbefalingen. Kommissionen vil vurdere omkostningerne og fordelene ved at indarbejde revision og udgiftskontrol, som støttemodtagerne har indgået kontrakt om, i den nye revisionsapplikation. På grundlag af denne vurdering beslutter Kommissionen, om den vil tage dette skridt eller ej.

— Anbefaling 4: pålægger passende sanktioner over for enheder, som ikke overholder deres forpligtelse til at fremlægge vigtig dokumentation i forbindelse med Rettens revision Kommissionen accepterer anbefalingen. Kommissionen vil fortsætte med at håndhæve bestemmelserne vedrørende det spørgsmål, som Retten har rejst.

— Anbefaling 5: i forbindelse med betalinger under indirekte forvaltning ved modtagerlandene i) underbygger revisionserklæringen med de statistisk mest pålidelige beviser, der er til rådighed, og ii) skelner mellem forskellige former for støtte med forskellige risikoprofiler, som det er tilfældet for betalinger under direkte forvaltning, og Kommissionen accepterer anbefalingen. I forbindelse med den næste årlige aktivitetsrapport vil der blive foretaget en ny risikovurdering. På grundlag af denne vurdering vil Kommissionen afgøre, om det er realistisk og relevant at skelne mellem forskellige risikoprofiler inden for indirekte forvaltning i forbindelse med er støttemodtagere.